《和通判九月望日始见菊花二首》
宋代·陈襄

灼灼秋英缀露华，白衣不见日空斜。
细看未减重阳泪，更晚犹胜二月花。
城里好山何处寺，门前多竹甚人家。
直须载酒频来赏，莫为衰迟便感嗟。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。